CELEX: 22010D0069
Language: sk
Date: 2010-06-11 00:00:00
Title: Rozhodnutie Spoločného výboru EHP č. 69/2010 z  11. júna 2010 , ktorým sa mení a dopĺňa príloha IV (Energetika) k Dohode o EHP

16.9.2010   
            
            
               SK
            
            
               Úradný vestník Európskej únie
            
            
               L 244/22
            
         ROZHODNUTIE SPOLOČNÉHO VÝBORU EHP
   č. 69/2010
   z 11. júna 2010,
   ktorým sa mení a dopĺňa príloha IV (Energetika) k Dohode o EHP
   SPOLOČNÝ VÝBOR EHP,
   so zreteľom na Dohodu o Európskom hospodárskom priestore zmenenú a doplnenú protokolom, ktorým sa upravuje Dohoda o Európskom hospodárskom priestore, ďalej len „dohoda“, a najmä na jej článok 98,
   keďže:
   
               (1)
            
            
               Príloha IV k dohode bola zmenená a doplnená rozhodnutím Spoločného výboru EHP č. 140/2009 zo 4. decembra 2009 (1).
            
         
               (2)
            
            
               Nariadenie Európskeho parlamentu a Rady (ES) č. 106/2008 z 15. januára 2008 o programe Spoločenstva na označovanie energetickej účinnosti kancelárskych zariadení (prepracované znenie) (2) sa má začleniť do dohody.
            
         
               (3)
            
            
               Nariadenie (ES) č. 106/2008 zrušuje nariadenie Európskeho parlamentu a Rady (ES) č. 2422/2001 (3) začlenené do dohody, a preto je potrebné odkaz naň v rámci dohody vypustiť,
            
         ROZHODOL TAKTO:
   Článok 1
   Príloha IV k dohode sa mení a dopĺňa takto:
   
               1.
            
            
               Znenie bodu 18 [nariadenie Európskeho parlamentu a Rady (ES) č. 2422/2001] sa vypúšťa.
            
         
               2.
            
            
               Za bod 29 (rozhodnutie Komisie 2007/74/ES) sa vkladá tento bod:
               
                           „30.
                        
                        
                           
                              32008 R 0106: nariadenie Európskeho parlamentu a Rady (ES) č. 106/2008 z 15. januára 2008 o programe Spoločenstva na označovanie energetickej účinnosti kancelárskych zariadení (prepracované znenie) (Ú. v. EÚ L 39, 13.2.2008, s. 1).
                           Ustanovenia nariadenia sa na účely tejto dohody vykladajú s týmito úpravami:
                           
                                       a)
                                    
                                    
                                       Akýkoľvek odkaz na Dohodu medzi Spojenými štátmi americkými a Európskym spoločenstvom o koordinácii programov označovania energetickej účinnosti kancelárskych zariadení zahŕňa odkaz na výmenu listov medzi Agentúrou Spojených štátov na ochranu životného prostredia (EPA) a Ministerstvom pre ropu a energiu v Nórsku, Ministerstvom priemyslu na Islande a Úradom pre hospodárske záležitosti v Lichtenštajnsku, okrem článkov 11 a 14, kde zostáva odkaz na vyššie uvedenú dohodu.
                                    
                                 
                                       b)
                                    
                                    
                                       V článku 4 ods. 5 sa slová ‚Spoločenstvo a tretie krajiny‘ nahrádzajú slovami ‚Spoločenstvo alebo štáty EZVO na jednej strane a tretie krajiny na strane druhej,‘. Slová ‚testované Komisiou alebo členskými štátmi‘ sa nahrádzajú slovami ‚testované Komisiou alebo členskými štátmi, alebo štátmi EZVO v rámci ich príslušných právomocí,‘.
                                    
                                 
                                       c)
                                    
                                    
                                       V článku 12 ods. 3 v prvej vete sa slová ‚Komisia‘ nahrádzajú slovami ‚štáty EZVO a Komisia v rámci ich príslušných právomocí‘.
                                    
                                 
                                       d)
                                    
                                    
                                       Článok 13 sa neuplatňuje.“
                                    
                                 
                     
         Článok 2
   Znenie nariadenia (ES) č. 106/2008 v islandskom a nórskom jazyku, ktoré sa uverejní v dodatku EHP k Úradnému vestníku Európskej únie, je autentické.
   Článok 3
   Toto rozhodnutie nadobúda účinnosť 12. júna 2010 pod podmienkou, že Spoločnému výboru EHP boli doručené všetky oznámenia podľa článku 103 ods. 1 dohody (4).
   Článok 4
   Toto rozhodnutie sa uverejní v oddiele EHP Úradného vestníka Európskej únie a v dodatku EHP k Úradnému vestníku Európskej únie.
   
      V Bruseli 11. júna 2010
      
         
            Za Spoločný výbor EHP
         
         
            predseda
         
         Alan SEATTER
      
   
   
      (1)  Ú. v. EÚ L 62, 11.3.2010, s. 34.
   
      (2)  Ú. v. EÚ L 39, 13.2.2008, s. 1.
   
      (3)  Ú. v. ES L 332, 15.12.2001, s. 1.
   
      (4)  Ústavné požiadavky neboli oznámené.